de Lauro Malabathro. 621 



sae, dare illustrationem iconemque adiungere in votis ex eo iam tem- 

 pore fuit, quo inter alias plantas, quas liberalitati Consortii mer- 

 catorum Anglorum Indiae orientalis et benevolentiae insigni 

 celeberr. Wallichii debeo, etiam huius plantae specimen acceperam. 

 Arbor est in patria sua altitudinem viginti pedum attiugens, trun- 

 cus vero ad crassitiem viri increscit (Garcias ab Orto arom. hist. I. 

 p. 19). Folia crassiuscUla, subcoriacea, quinque-septem pollices longa 

 et tertiam fere partem longitudinis ipsorum lata , ramis insident viri- 

 dibus, petiolo sufFulta brevi, quatuor vel quinque lineas longo, supra 

 canaliculato, subtus convexo, glabro; alterna quidem sunt, est per 

 paria adeo sibi approximata, ut suprema fere opposita videantur; ce- 

 terum glabra, supra nitida laete viridia, subtus opaca, pallidiora, 

 glaucescentia, nervis percursa ternis nitidis, lateralibus tamen ante api- 

 cem evanescentibus; integerrima sunt utrinque nervo marginali cincta. 

 Iuniorafolia tenuia sunt et rubentia, ad petiolum pilosulo-strigulosa 

 et in pagina quoque inferiore sub lente pilis brevissimis subsetulosis 

 adpressis conspersa observantur. Paniculae versus apicem ramo- 

 rum suboppositae ex gemmis propriis supra vel infra folia proveniunt, 

 sex-decem pollices lougae, e ramis sex vel octo suboppositis, pilis 

 eiusmodi appressis quemadmodum ramuli iuniores obsitis dichotomo- 

 cymosis septemfloris compositae. Flores solitarii in dichotomia et 

 terni in apice cuiusvis ramuli paniculae, parvi, cum pedicellis suis 

 sericei. Perianthium calycinum coriaceum, profunde sexfidum, 

 extus sericeum intus pilosum; laciniis ovato-lanceolatis obtusiusculis 

 concavis genitalia paululum superantibus. S t a m i n a perfecta novem, 

 in triplici serie, quarta serie incompleta ex staminodiis cordiformi- 

 busstipitatisconstante, quae latioribus semper perianthii laciniis op- 

 ponuntur. Stamina seriei intimae (tertiae) glandulis duabus corda- 

 tis subsessilibus stipata, antheris extrorsis, quae in exterioribus duabus 

 seriebus introrsae sunt. Glandulae istae geminatae, luciniis peri- 



